Document ID: 32000D0287

Απόφαση της επιτροπής
27ης Μαρτίου 2000
σχετικά με τον ορισμό των μονάδων του δικτύου πληροφορικής ANIMO και την κατάρτιση του σχετικού καταλόγου και περί καταργήσεως της απόφασης 1999/717/ΕΚ
[κοινοποιηθείσα υπό τον αριθμό Ε(2000) 817]
(Κείμενο που παρουσιάζει ενδιαφέρον για τον ΕΟΧ)
(2000/287/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 20 παράγραφος 3,
Εκτιμώντας τα ακόλουθα:
(1) Πρέπει, για να εξασφαλιστεί η λειτουργία του δικτύου πληροφορικής ANIMO, να οριστούν οι διάφορες μονάδες κατά την έννοια του άρθρου 1 της απόφασης 91/398/ΕΟΚ της Επιτροπής(3) και να ενημερωθεί ο κατάλογος.
(2) Μετά από αίτηση της Γερμανίας, της Ιταλίας, του Ηνωμένου Βασιλείου, της Φινλανδίας και της Πορτογαλίας κρίνεται σκόπιμη η τροποποίηση του καταλόγου των μονάδων ANIMO που ορίστηκαν από την απόφαση 1999/717/ΕΚ της Επιτροπής(4), ιδίως όσον αφορά τις τοπικές μονάδες και τους συνοριακούς σταθμούς ελέγχου.
(3) Η ενημέρωση και η κωδικοποίηση του καταλόγου αυτού είναι αναγκαίες για τον καθορισμό νέας τιμολόγησης για τα κράτη μέλη από 1ης Απριλίου 2000.
(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος και ο ορισμός των μονάδων κατά την έννοια του άρθρου 1 της απόφασης 91/398/ΕΟΚ περιλαμβάνονται στο παράρτημα της παρούσας απόφασης.
Άρθρο 2
Η απόφαση 1999/717/ΕΚ καταργείται από την 1η Απριλίου 2000. Οι παραπομπές στην καταργηθείσα απόφαση πρέπει να νοούνται ως παραπομπές στην παρούσα απόφαση.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 27 Μαρτίου 2000.

Labels: 12
3
6